**KRAJEVNA SKUPNOST GRADIŠČE NAD PRVAČINO**

Datum: 9.1.2024

**Z A P I S N I K**

**14. seje sveta KS Gradišče, ki je potekala 9.1.2024 ob 19:00 v prostorih KS v**

**kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Danijela Jurkič

Upravičeno odsotni člani Sveta krajevne skupnosti Gradišče: Žan Marušič, Agnes Jurkič

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 13. seje KS Gradišče , z dne 28.12.2023.

2. Potrditev proračuna za leto 2024/2025.

3. Inventura za leto 2023.

4. Organizacija praznika NOB.

5. Pregled statusa počrpanja sredstev za investicije za leto 2023.

6. Okvirna priprava plana koriščenja sredstev za leto 2024.

7. Ustanovitev društva za potrebe organiziranja prireditev v vasi.

8. Pregled statusa ureditve lastništva stavbe 41.

9. Razno, pobude in vprašanja (oddajanje dvorane, postavitev dodatne javne luči v vasi, ...).

10. Izplačilo sejnin.

**AD 1**

Tanja Gregorič (predsednica) je članom KS povzela zapisnik 13. redne seje z dne

28.12.2023.

Na obstoječ zapisnik ni bilo pripomb, zato je bil sprejet sklep:

**Potrdi se zapisnik 13.redne seje sveta KS Gradišče z dne 28.12.2023.**

**AD 2**

V naslednji točki dnevnega reda predsednica predlaga potrditev proračuna za leto 2024/2025.

Po kratki diskusiji o prejetih sredstev za leti 2024/2025, KS sprejme naslednji sklep:

Proračun Mestne občine Nova Gorica za leto 2024 in za leto 2025 je bil sprejet na seji Mestnega Sveta 21.12.2023. Ugotavljamo, da je v okviru proračuna Mestne občine Nova Gorica, sprejet tudi proračun Krajevne skupnosti  Gradišče za leto 2024 in za leto 2025.

**AD 3**

V nadaljevanju člani inventurne komisije svetu KS na kratko predstavijo popis osnovnih sredstev za leto 2023 in se strinjajo, da je popis osnovnih sredstev podoben tistemu iz preteklega leta.

Po pregledu osnovnih sredstev se člani strinjajo, da sta električni oljni raditaor in zložljivi oder dotrajani. Na podlagi te ugotovitve KS sprejme naslednji sklep:

»Dotrajani električni oljni radiator in zložljivi oder se odpišeta iz seznama osnovnih sredstev KS Gradišče.«

**AD4**

Predsednica preide na naslednjo točko dnevnega reda. Odbor Združenja Borcev je obvestil Svet KS, da praznika KS Gradišče in NOB, se ne bo več pripravilo na enak način kot v preteklih letih. Vaščani Gradišča, ki so člani Združenja Borcev, so postali člani ZB Prvačina. V sredini Februarja 2024 se bo pripravilo krajšo komemoracijo v centru vasi ob Spomeniku padlim borcem. Svet KS bo o točnem datumu vaščane obvestil preko ustaljenih načinov obveščanja.

Zaradi spremembe načina praznovanja praznika KS in NOB, smo člani Sveta KS glasovali, ali se sprejme ta sprememba in uvede nov, preprostejši način obeležitve tega praznika.

**Prisotni člani sveta KS se s predlagano spremembo praznika KS in NOB strinjajo. Sprejme se sklep - praznovanje Krajevnega praznik in NOB se spremeni.**

**AD5**

Sledi naslednja točka dnevnega reda, kjer predsednica skupaj s člani KS govori o statusu počrpanja sredstev za investicije za leto 2023. Pogovarjamo se o dodatnih delih na strelovodu in montaži zračnikov. Nakup novih konferenčnih stolov je bilo treba stornirati, ker ne bi bili pravočasno (do konca leta 2023) dostavljeni.

**AD6**

Člani se pogovarjamo o okvirni pripravi plana koriščenja sredstev za leto 2024:

* nakup 4ih golov;
* obnova betonske pergole pred dvorano;
* svetila/reflektorji;
* pitnik na igrišču;
* vaško pokopališče:
	+ pred pričetkom obnove vaške vežice, bo potrebna sanacija zidu na spodnjem pokopaloišču;
	+ ograja – se bo popravila v sklopu sanacije vežice in se zato sredstva, ki jih ima KS namenjena zanje zadrži;
	+ sprememba namembnosti zemljišča – v postopku;
	+ denarna sredstva v letu 2024 so na voljo za pripravo dokumentacije.

**AD 7**

V naslednji točki dnevnega reda se člani KS pogovarjamo, glede ustanovitve Društva. Društvo se potrebuje, za potrebe organiziranja prireditev v vasi:

* Društvo mora imeti vsaj tri člane;
* Potrebno je odpreti bančni račun;
* Stroški vodenja so predvidoma 7,00€;
* storitve računovodje 35,00€/mesec – lahko vodimo sami, če je znotraj Sveta KS primerna kompetentna oseba;
* oddajat je potrebno Poročila;
* da se potrdi finančno poročilo, je treba imeti Skupščino;
* v primeru prejema donacij, le te niso obdavčene;
* možna so sponzorstva, možnost prijav na razne razpise…

**AD 8**

Člani KS se pogovarjamo o statusu urejanja lastništva stavbe 41. Sedanji solastnik stavbe 41, še vedno ne želi podpisati pripravljenega sporazuma z KS Gradišče in se sklicuje na ustno pridobljene informacije in obljube. Zaradi zavlačevanja s strani solastnika te stavbe je MONG namenil določen znesek, katerega bo Svet KS uporabil za potrebe pravnih nasvetov v vezi reševanja teh nesoglasij. Zaradi neuspešnega dogovora, se je Svet KS odločil vso dokumentacijo predati odvetniški pisarni, ki bo prevzela reševanje zadeve.

**Sklep: Svet KS Gradišče nad Prvačino je dokumentacijo v vezi z reševanjem lastništva stavbe 41, predal odvetniški pisarni Polanc d.o.o. Vipavska cesta 58, 5000 Nova Gorica.**

**AD 9**

Pod točko Razno, pobude in vprašanja se člani pogovarjamo o:

* postavitvi javne luči ob Spomeniku padlim borcem;
* na stavbi 41, so tri javne luči, eno od teh se lahko odstrani in postavi ob Spomeniku padlim borcem – zgoraj;
* obnoviti je potrebno dokument o hišnem redu in navodilu o čiščenju;
* med Novoletnimi prazniki, sta Predsednica KS Tanja Gregorič in Članica KS Danijela Jurkič obiskali najstarejšo Gradiškovko ga. Dragico Kerševan, ki je oskrbovanka Doma ostarelih v Novi Gorici.

**AD10**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 22.05.

Sejo je vodila Tanja Gregorič.

Zapisala:

Danijela Jurkič

Predsednica sveta KS Gradišče

Tanja Gregorič